Lain laita

Lain laita on Jarkko Tontin vuonna 2020 ilmestynyt kolmas runokokoelma.

Vastaanotto 
Lain laita oli Runeberg-kirjallisuuspalkinnon ehdokkaana.

Helsingin Sanomiin teoksen arvioineen Vesa Rantaman mukaan teos on herkullisen ironinen sääntö­viidakko, joka hellällä tavalla korostaa epätäydellisyyttämme. "Täydellisinä emme niin kiinnostavia olisikaan, että meistä runoja kannattaisi kirjoittaa. Uutuus ei kuitenkaan ole silkkaa lakitekstiä, vaan vielä toimivampia ovat sen sekaan ripotellut proosa- ja säemuotoiset runot. Haikeita keski-iän mielenmaisemia hän kuvaa kauniisti, parhaimmillaan mestarillisesti."

Kirjallisuudentutkija Siru Kainulainen kirjoitti teoksesta Turun Sanomissa: "Syvempi yhteys lain ja runon välille muodostuu Lain laidassa vähitellen. Kaikkiaankin Tontin runot virittävät kokemaan ja pohtimaan elämänkokoisia aiheita. Se on arvokas etuoikeus."

Runouslehti Tuli & Savussa Tarja Halberg arvioi teosta: "Lämmin hienovaraisuus, jolla Tontti kuvaa yhteiskunnassa saavutettua arjen turvallista kauheutta ja tasapainotilaa, on teoksen kiistattomin ansio."

Lähteet

Aiheesta muualla 
 Sirpa Pääkkönen: Yhdenvertaiset ihmisjalat – Jarkko Tontti kääntää lakipykälät hauskasti absurdin huumorin kielelle. Kulttuuritoimitus 18.3.2020.
 Jani Saxell: Senaattiin ylösrakennettu circus. Kiiltomato 24.5.2021.
 Teoksesta kirjailijan sivuilla.
  Teoksesta Yle Radio 1 Kulttuuriykkösessä 2.4.2020.
 Haastattelu teoksesta Vanhan kirjallisuuden päivillä 26.6.2020.

Suomalaiset runokokoelmat
Vuoden 2020 kirjat